DECIZIA COMISIEI
din 15 octombrie 2009
de modificare a Deciziei 2003/467/CE în ceea ce privește declarația conform căreia Scoția este oficial indemnă de tuberculoză bovină
[notificată cu numărul C(2009) 7790]
(Text cu relevanță pentru SEE)
(2009/761/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A punctul I.4,
întrucât:
(1)
Directiva 64/432/CEE prevede că un stat membru sau anumite părți dintr-un stat membru pot fi declarate oficial indemne de tuberculoză bovină în ceea ce privește cirezile de bovine, sub rezerva respectării anumitor condiții prevăzute în directiva menționată anterior.
(2)
Listele statelor membre și ale regiunilor acestora declarate ca fiind indemne de tuberculoză bovină sunt menționate în Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (2).
(3)
Regatul Unit a prezentat Comisiei documente care atestă respectarea condițiilor adecvate prevăzute în Directiva 64/432/CEE în ceea ce privește întregul teritoriu al Scoției, pentru ca aceasta să poată fi considerată o regiune a Regatului Unit oficial indemnă de tuberculoză bovină.
(4)
După evaluarea documentelor prezentate de Regatul Unit, întregul teritoriu al Scoției ar trebui declarat ca fiind o regiune a Regatului Unit oficial indemnă de tuberculoză bovină.
(5)
Prin urmare, Decizia 2003/467/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2003/467/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 15 octombrie 2009.